CELEX: E2017J0008
Language: bg
Date: 2018-11-16 00:00:00
Title: Решение на Съда от 16 ноември 2018 година по дело E-8/17 — Henrik Kristoffersen срещу Норвежката федерация по ски (Norges Skiforbund), подкрепена от Норвежкия олимпийски и параолимпийски комитет и конфедерация на спорта (Norges idrettsforbund og olympiske og paralympiske komité) (Свободно предоставяне на услуги — Член 36 от Споразумението за ЕИП — Директива 2006/123/ЕО — Професионални спортисти — Спортни сдружения — Маркетингови права — Ограничение — Пропорционалност — Пригодност — Необходимост)

21.3.2019   
            
            
               BG
            
            
               Официален вестник на Европейския съюз
            
            
               C 107/9
            
         
      РЕШЕНИЕ НА СЪДА
      от 16 ноември 2018 година
      по дело E-8/17
      Henrik Kristoffersen
      срещу
      Норвежката федерация по ски (Norges Skiforbund), подкрепена от Норвежкия олимпийски и параолимпийски комитет и конфедерация на спорта (Norges idrettsforbund og olympiske og paralympiske komité)
      
         (Свободно предоставяне на услуги — Член 36 от Споразумението за ЕИП — Директива 2006/123/ЕО — Професионални спортисти — Спортни сдружения — Маркетингови права — Ограничение — Пропорционалност — Пригодност — Необходимост)
      
      (2019/C 107/04)
      По дело E-8/17, Henrik Kristoffersen срещу Норвежката федерация по ски (Norges Skiforbund), подкрепена от Норвежкия олимпийски и параолимпийски комитет и конфедерация на спорта (Norges idrettsforbund og olympiske og paralympiske komité) — МОЛБА до Съда по член 34 от Споразумението между държавите от ЕАСТ за създаване на надзорен орган и съд, отправена от Районния съд на Осло (Oslo tingrett), относно тълкуването на член 36 от Споразумението за Европейското икономическо пространство и Директива 2006/123/ЕО на Европейския парламент и на Съвета от 12 декември 2006 г. относно услугите на вътрешния пазар, Съдът в състав Páll Hreinsson, председател (съдия докладчик), Per Christiansen и Martin Ospelt (ad hoc), съдии, постанови решение на 16 ноември 2018 г., чийто диспозитив гласи:
      
                  1.
               
               
                  Правният критерий за оценката на това дали системата на дадена национална спортна федерация за предварителна проверка и одобрение на индивидуални договори за спонсорство представлява ограничение съгласно член 36 от Споразумението за ЕИП е дали системата прави по-слабо привлекателно упражняването на свободата на атлета да предоставя маркетингова услуга.
               
            
                  2.
               
               
                  Ако такава система за предварителна проверка и одобрение на индивидуални договори за спонсорство представлява ограничение, същото ще се прилага спрямо конкретен отказ на заявление за сключване на индивидуален договор за спонсорство съгласно тази система.
               
            
                  3.
               
               
                  Системата за предварителна проверка и одобрение на индивидуални договори за спонсорство, както и конкретният отказ в съответствие с тази система ще бъдат законосъобразни, при условие че със системата и отказа се преследва законна цел, оправдана с императивно съображение от общ интерес, подходящи са за постигане на тази цел и не надхвърлят това, което е необходимо за нейното постигане. В рамките на тази оценка системата и конкретният отказ не може да се третират поотделно, а трябва да се разглеждат в контекста на общите възможности за спортистите или спортиста да започне индивидуална маркетингова дейност.
               
            
                  4.
               
               
                  Конкретното решение, взето в съответствие със системата на дадена национална спортна федерация за предварителна проверка и одобрение на индивидуален договор за спонсорство, трябва да се основава на справедливо равновесие между интересите на федерацията и съответния спортист. Решението трябва да бъде мотивирано и съобщено на спортиста в разумен срок. Освен това следва да бъде на разположение процедура за преразглеждане пред орган, който е независим от федерацията. При наличие на тези процесуални гаранции спортната федерация може да упражни правото на преценка при оценката на заявления за индивидуални договори за спонсорство. Последиците от неспазването на тези изисквания трябва да се определят от националния съд, при условие че са спазени принципите на равностойност и ефективност.